
AVIZ

asupra propunerii legislative pentru modificarea şi completarea Legii nr. 215/2001 privind administraţia publică locală
Cu adresa nr. P.l.X- 48 din 01.03.2004, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii nr. 215/2001 privind administraţia publică locală. 

In urma examinării, în şedinţa din data de 09.03.2004, Comisia, cu unanimitate de voturi, a hotărât respingerea, deoarece textul iniţiativei legislative prezintă numeroase deficienţe din punct de vedere al tehnicii legislative, dintre care exemplificăm:

· nu se face referire, în expunerea de motive, la toate aspecte enumerate în art. 29 din Legea nr. 24/2000 privind normele de tehnică legislativă pentru elaborarea actelor normative;

· titlul corect al actului normativ care se propune a fi modificat este “Legea administraţiei publice locale nr. 215/2001”;

· preambulul art. I nu respectă dispoziţia art. 55 alin. (2) din Legea nr. 24/2000, care prevede că “pentru exprimarea normativă a intenţiei de modificare a unui act normativ, se nominalizează expres textul vizat, cu toate elementele de identificare necesare”.

Prof. dr. Florin Georgescu
SECRETAR,

Dr. Daniel Ionescu

Experţi parlamentari:

Onete Alexandru

Popescu Luminiţa
1
2

